**Ministru kabineta noteikumu projekta “Grozījumi Ministru kabineta 2011. gada 1. novembra noteikumos Nr. 841 "Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā"”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu pilnīgāku informāciju par dzīvu dzīvnieku un dzīvnieku liemeņu tirdzniecību, nepieciešams papildināt informācijas sniedzēju loku ar dzīvnieku pircējiem, kas pērk dzīvniekus un nodod tos kautuvē kaušanas pakalpojuma saņemšanai, kā arī savākšanas centriem un tirgotājiem, kuri iegādājas nobarošanai paredzētus dzīvniekus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011. gada 1. novembra noteikumos Nr. 841 „Kārtība, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā”” (turpmāk – noteikumu projekts) sagatavots, pamatojoties uz Lauksaimniecības un lauku attīstības likuma 13. panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd informāciju par nokauto dzīvnieku cenām sniedz tikai kautuves par iepirktajiem dzīvniekiem. Taču bez kautuvēm ir arī dzīvnieku pircēji, kas iepērk dzīvniekus un nosūta tos uz kautuvi nokaušanai. Tādējādi cenu nosaka un samaksā dzīvnieku pircējs, nevis kautuve, taču šī cena netiek paziņota. Pēc Pārtikas un veterinārā dienesta datiem, pakalpojumu kaušanas daļa kopējā kaušanas apjomā ir apmēram 30 %. Lai nodrošinātu pilnīgāku informāciju par dzīvnieku liemeņu tirdzniecību, informācijas sniedzēju loks jāpapildina ar dzīvnieku pircējiem, kas pērk dzīvniekus un nodod tos kautuvē kaušanas pakalpojuma saņemšanai. Līdz šim dzīvnieku pircēji netika reģistrēti un uzskaitīti, tādēļ nav zināms to iespējamais skaits. Taču grozījumi normatīvajos aktos par lauksaimniecības un akvakultūras dzīvnieku, to ganāmpulku un novietņu reģistrēšanas kārtību, kā arī lauksaimniecības dzīvnieku apzīmēšanas kārtību, paredz, ka dzīvnieku pircējiem turpmāk būs jāreģistrējas Pārtikas un veterinārajā dienestā. Savukārt šis noteikumu projekts paredzēs, ka šiem pircējiem būs jāsniedz informācija par iepirktajiem dzīvniekiem.Attiecībā uz dzīvu dzīvnieku cenām 2018. gada 11. jūlijā stāsies spēkā Komisijas Deleģētā regula (ES) 2017/1182 (2017. gada 20. aprīlis), ar ko attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu papildina Eiropas Parlamenta un Padomes Regulu (ES) Nr. 1308/2013. Šī regula paredz, ka visām dalībvalstīm būs jāziņo tirgus cenas par dzīviem liellopiem un sivēniem. Tā kā pašreizējais regulējums nosaka tikai sivēnu cenu paziņošanu, informācijas sniedzēju loku nepieciešams papildināt ar savākšanas centriem un tirgotājiem, kas iepērk liellopus nobarošanai. Patlaban Pārtikas un veterinārajā dienestā ir reģistrēti 17 savākšanas centri un 41 dzīvnieku tirgotājs.Iepriekšminētā regula arī precizē, ka cena jāsniedz par sivēniem, kuri paredzēti nobarošanai un kuru dzīvsvars ir apmēram 25 kg. Tādēļ nepieciešams precizēt anketu par sivēniem, jo pašreizējais regulējums nenosaka, par kādiem sivēniem jāsniedz informācija. Tiks precizēts arī informācijas sniedzēju loks attiecībā uz graudu pārstrādātājiem un tirgotājiem, to papildinot ar griķu un rapšu pārstrādātājiem un tirgotājiem. Patlaban graudu anketās tiek sniegta informācija gan par griķiem, gan rapšiem, tomēr tie nav graudaugi, tādēļ nepieciešams precizēt šo normu. Savukārt, lai izpildītu prasības, kas izriet no Vispārīgās datu aizsardzības regulas un likumprojekta „Personas datu apstrādes likums” (MK 2018. gada 6. marta sēdes prot. Nr. 14 40.§), noteikumu projektā noteikti nosacījumi fizisko personu datu apstrādei. Lai Agroresursu un ekonomikas institūts, Lauku atbalsta dienests un Lauksaimniecības datu centrs varētu identificēt personu, kas iesniegusi informāciju, un vajadzības gadījumā ar šo personu sazināties, anketās ir jānorāda anketas aizpildītāja vārds, uzvārds un tālruņa numurs. Personas dati, kas iegūti no iesniegtajām anketām, tiek uzglabāti vienu gadu no iesniegšanas dienas. Personas dati, kas iegūti elektroniski, tiek uzglabāti pastāvīgi. |
| 3. | Projekta izstrādē iesaistītās institūcijas un publiskas personas kapitālsabiedrības | Agroresursu un ekonomikas institūts, Lauksaimniecības datu centrs,Lauku atbalsta dienests,Pārtikas un veterinārais dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Papildinformācija būs jāsniedz dzīvnieku pircējiem, kas pērk dzīvniekus kaušanai, kā arī savākšanas centriem un tirgotājiem, kas pērk dzīvniekus nobarošanai. |
| 2. | Tiesiskā regulējuma ietekme uz tautsaimniecību un administratīvo slogu | Nodrošinot pārskatāmāku un pilnīgāku informāciju par kaušanai paredzētu dzīvnieku tirdzniecību, tiktu uzlabota uzņēmējdarbības vide un veicināta godīga konkurence šajā nozarē.Papildu administratīvais slogs būs dzīvnieku pircējiem, savākšanas centriem un tirgotājiem, kam būs jāsniedz informācija Lauksaimniecības datu centram. Lauksaimniecības datu centrs un Agroresursu un ekonomikas institūts datus vāks un apstrādās, izmantojot jau esošo sistēmu, tādēļ šīm institūcijām administratīvais slogs nepalielināsies. |
| 3. | Administratīvo izmaksu monetārs novērtējums | 1) Administratīvās izmaksas dzīvnieku pircējiem, lai nodrošinātu noteikumu projekta 25.punkta prasības izpildi, aprēķinātas, izmantojot Ministru kabineta 2009. gada 15. decembra instrukcijā Nr.19 doto formulu:C = (f x l) x (n x b).Aprēķins ir veikts, pamatojoties uz pieņēmumiem:• pēc Centrālās statistikas pārvaldes datiem, vienas stundas darbaspēka izmaksas (f) lauksaimniecības sektorā 2017. gada 4. ceturksnī bija 8,17 *euro*;• aptuvens nepieciešamais laika patēriņš (l) šādas informācijas apkopošanai un ievadīšanai ir 0,05 h par 10 dzīvniekiem. Laiks tiek pieņemts par 10 dzīvniekiem, jo dzīvnieku skaits un līdz ar to arī laiks katrā paziņošanas reizē var būt ļoti atšķirīgs;• tā kā dzīvnieku pircēju skaitu nav iespējams paredzēt un ziņošanas biežums ir nenoteikts, jo tiek ziņots pēc katras kaušanas, bet tas ir neregulārs pakalpojums, tad lietderīgāk būtu rēķināt pēc nokauto dzīvnieku skaita (dalīts ar 10, jo laiks tiek pieņemts par 10 dzīvniekiem). Tiek pieņemts, ka dzīvnieku skaits, par kuriem būtu jāziņo, būs 4238 (30 % no nokautajiem dzīvniekiem).Attiecīgi:C =8,17 x 0,05 x 4238C = 1731,22 *euro*Pieskaitot 25 % pieskaitāmās izmaksas:C = 1731,22 + 432,81 = 2164,03 *euro*2) Administratīvās izmaksas savākšanas centriem.Vienas stundas darbaspēka izmaksas (f) lauksaimniecības sektorā 2017. gada 4. ceturksnī bija 8,17 *euro*.Aptuvenais nepieciešamais laika patēriņš (l) šādas informācijas apkopošanai un ievadīšanai ir 0,05 h par 10 dzīvniekiem. Laiks tiek pieņemts par 10 dzīvniekiem, jo dzīvnieku skaits un līdz ar to arī laiks katrā paziņošanas reizē var būt ļoti atšķirīgs.Tā kā ziņošana notiks pēc dzīvnieku iegādes un ziņošanas biežums var būt ļoti neregulārs, lietderīgāk ir rēķināt pēc iepirkto dzīvnieku skaita. 2017.gadā uz savākšanas centriem pārvietoto liellopu skaits (dalīts ar 10) bija 8169.Attiecīgi:C =8,17 x 0,05 x 8169C = 3337,04 *euro*Pieskaitot 25 % pieskaitāmās izmaksas:C = 3337,04 + 834,26 = 4171,30 *euro*Kopējās administratīvās izmaksas būs 6335,33 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Komisijas 2017. gada 20. aprīļa Deleģētā regula (ES) 2017/1182, ar ko attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu papildina Eiropas Parlamenta un Padomes Regulu (ES) Nr. 1308/2013 (turpmāk – Regula 2017/1182);2) Komisijas 2017. gada 20. aprīļa Īstenošanas regula (ES) 2017/1184, ar ko paredz noteikumus Eiropas Parlamenta un Padomes Regulas (ES) Nr. 1308/2013 piemērošanai attiecībā uz Savienības skalām liellopu, cūku un aitu liemeņu klasificēšanai un attiecībā uz konkrētu kategoriju liemeņu un dzīvu dzīvnieku tirgus cenu paziņošanu (turpmāk – Regula 2017/1184). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Regula 2017/1182 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2017/1182 16. panta 1.punkta “a”, “b” apakšpunkts | Noteikumu projekta 6. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots sabiedriskajai apspriešanai Zemkopības ministrijas tīmekļvietnē [www.zm.gov.lv](http://www.zm.gov.lv) šī gada 12. aprīlī. |
| 2. | Sabiedrības līdzdalība projekta izstrādē | Noteikumu projekts elektroniski tika nosūtīts saskaņošanai Lauksaimnieku organizāciju sadarbības padomei, Zemnieku saeimai, Lauksaimniecības datu centram, Agroresursu un ekonomikas institūtam un Pārtikas un veterinārajam dienestam šī gada 12. aprīlī. |
| 3. | Sabiedrības līdzdalības rezultāti | Iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Agroresursu un ekonomikas institūts, Lauksaimniecības datu centrs,Pārtikas un veterinārais dienests,Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildei nav nepieciešams paplašināt šīs sadaļas 1. punktā minēto institūciju funkcijas un uzdevumus. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāra p.i. Jānis Šnore

Ruka 67027671

Kristine.Ruka@zm.gov.lv